จิ้งหรีดขาว วงศ์เทวัญ

**จิ้งหรีดขาว วงศ์เทวัญ** หรือ **สุรางค์ ผิวอ่อน** (ชื่อเล่น: จิ้งหรีด; เกิดวันที่ 15 มีนาคม พ.ศ. 2517) เป็นศิลปินลิเกหญิงและนักร้องลูกทุ่งหญิงชาวไทย ที่มีชื่อเสียงโด่งดังทั้งในวงการลิเกและวงการเพลงลูกทุ่ง ด้วยบุคลิกและน้ำเสียงที่เป็นเอกลักษณ์ ทำให้เธอเป็นที่รู้จักในฐานะ "ลูกทุ่งสวย ลิเกสาว"

ในด้านผลงานเพลง จิ้งหรีดขาวมีผลงานเพลงฮิตหลายเพลง โดยส่วนใหญ่เป็นเพลงจังหวะสนุกสนาน มีเนื้อหาสดใส และเข้าถึงผู้ฟังได้ง่าย เพลงที่ได้รับความนิยม อาทิ **ฮัดเช้ย...ที่รัก**, **ตบติดเน็ต**, **คนนี้ของหนู**, **หนูชอบตังค์**, **สาวชัยนาท**, **สาวห้างโปรดทราบ**, **สาวบางโพ**, **สะบัดบ๊อบ**, **น่ารักอ่ะ**, **เสือ กระทิง สายโจ๊ะ**, และ **โยกย้ายส่ายสะโพก**

จิ้งหรีดขาวเป็นหนึ่งในนักร้องลูกทุ่งที่มีภาพลักษณ์ทันสมัย สนุกสนาน และสามารถผสมผสานความเป็นลูกทุ่งดั้งเดิมเข้ากับความร่วมสมัยได้อย่างลงตัว ทำให้เธอได้รับความนิยมทั้งจากแฟนเพลงรุ่นเก่าและรุ่นใหม่อย่างต่อเนื่อง

## ประวัติ จิ้งหรีดขาว วงศ์เทวัญ

**ชื่อจริง:** สุรางค์ ผิวอ่อน **ชื่อเดิม:** นางสาวมณฑน์ณัฐ โชติหิรัญญานนท์ **ชื่อเล่น:** จิ้งหรีด

**วันเกิด:** วันศุกร์ที่ 15 มีนาคม พ.ศ. 2517 (ปีขาล) **ภูมิลำเนา:** อำเภอสรรคบุรี จังหวัดชัยนาท

ชื่อ "สุรางค์ ผิวอ่อน" เป็นชื่อและนามสกุลที่ได้รับการตั้งขึ้นใหม่โดย **ดร.พระครูไพศาลชัยกิจ** หรือ **หลวงปู่ฤๅษีตาไฟ** เจ้าอาวาสวัดเทพหิรัณย์ (หนองทาระภู) ตำบลบ้านเชี่ยน อำเภอหันคา จังหวัดชัยนาท ซึ่งได้มีการเปลี่ยนชื่ออย่างเป็นทางการเมื่อวันที่ **18 มีนาคม พ.ศ. 2557**

### ครอบครัว
**บิดา:** นายทวี ผิวอ่อน (เสียชีวิตในปี พ.ศ. 2539) **มารดา:** นางทุเรียน ผิวอ่อน (เสียชีวิตเมื่อวันที่ 27 เมษายน พ.ศ. 2564 ณ บ้านเลขที่ 227/7 ตำบลแพรกศรีราชา อำเภอสรรคบุรี จังหวัดชัยนาท)

คุณแม่ทุเรียนป่วยด้วยโรคเบาหวาน ความดัน หัวใจ และไต ตั้งแต่วันที่ 9 มกราคม พ.ศ. 2564 และเข้ารับการรักษาในห้องไอซียูเป็นเวลาประมาณ 4 เดือน ก่อนเสียชีวิตด้วยอาการระบบทางเดินหายใจล้มเหลว

**จิ้งหรีดขาวเป็นน้าแท้ ๆ ของนักร้องลูกทุ่งชื่อดัง “กุ้ง สุธิราช” และ “วิรดา วงศ์เทวัญ”**

### พี่น้อง

### จิ้งหรีดขาวเป็นบุตรคนสุดท้องในจำนวนพี่น้องทั้งหมด 7 คน ได้แก่:

# **นางทวีป อุสุภะ** (สมรสกับนายณรงค์ อุสุภะ – เสียชีวิตเมื่อ 17 กุมภาพันธ์ พ.ศ. 2559) เป็นมารดาของ **กุ้ง สุธิราช** และ **วิรดา วงศ์เทวัญ** (วิรดาเสียชีวิตเมื่อวันที่ 31 พฤษภาคม พ.ศ. 2568)
# **บัวขำ ผิวอ่อน** *(เสียชีวิตตั้งแต่ยังเด็ก)*
# **บัวขาว ผิวอ่อน** *(เสียชีวิตตั้งแต่ยังเด็ก)*
# **ธงชัย ผิวอ่อน** *(เสียชีวิตจากอุบัติเหตุทางรถยนต์)* เป็นบิดาของ **น้องเมษา วงศ์เทวัญ** นักร้องและนักแสดงสังกัดบริษัททีวีธันเดอร์
# **สิทธิชัย วงศ์เทวัญ** แสดงลิเกรับบทดาวร้ายในคณะ **ทวีป-ชัยณรงค์ วงศ์เทวัญ** สมรสกับ **นางวันเพ็ญ** มีบุตรสาว 1 คน
# **นางบรรจบ แสงวันทอง** (เดิมชื่อ บรรจบ ผิวอ่อน) สมรสกับ **นายสรรชัย แสงวันทอง** มีบุตรชาย 2 คน

### ฉายาในวงการ
**"ลูกทุ่งสวย ลิเกสาว จิ้งหรีดขาว วงศ์เทวัญ"** ได้รับฉายานี้จาก **คุณพีราวุธ สว่างวิทย์** นักจัดรายการวิทยุ เมื่อครั้งประชาสัมพันธ์อัลบั้ม **"จิ้งหรีดขาว...อยากมีแฟน"** เมื่อปี พ.ศ. 2541

## การเข้าสู่วงการลิเก

ครอบครัว “ผิวอ่อน” เป็นครอบครัวลิเก ทำให้ **จิ้งหรีดขาว** ได้คลุกคลีกับวงการลิเกมาตั้งแต่วัยเด็ก โดยเริ่มต้นขึ้นเวทีแสดงลิเกครั้งแรกเมื่ออายุเพียง 4 ขวบ

ต่อมา พ่อแม่ได้ยกคณะลิเกให้กับพี่สาวของจิ้งหรีดขาว ซึ่งก็คือ **นางทวีป อุสุภะ** มารดาของ กุ้ง สุธิราช วงศ์เทวัญ นักแสดงลิเกและนักร้องลูกทุ่งชื่อดังอีกคนหนึ่ง จิ้งหรีดขาวจึงเข้าร่วมแสดงอยู่กับคณะของพี่สาวอย่างต่อเนื่อง

ปัจจุบัน จิ้งหรีดขาวได้แยกออกมาตั้งคณะลิเกของตนเอง โดยเริ่มใช้ชื่อว่า **“พระคุณแม่”** และในเวลาต่อมา ได้เปลี่ยนชื่อคณะเป็น **“จิ้งหรีดขาว วงศ์เทวัญ”** ตามความประสงค์ของคุณแม่ **ทุเรียน ผิวอ่อน** เมื่อปี พ.ศ. 2562

แม้จะมีคณะของตนเองแล้ว แต่จิ้งหรีดขาวยังคงรับเชิญร่วมแสดงลิเกและร้องเพลงกับคณะ **ทวีป–ชัยณรงค์–กุ้ง สุธิราช–วิรดา วงศ์เทวัญ** ตามความประสงค์ของเจ้าภาพในโอกาสต่าง ๆ

## การเข้าสู่วงการลูกทุ่ง

หลังจากที่หลานชายของเธอ คือ **กุ้ง สุธิราช วงศ์เทวัญ** เริ่มเข้าสู่วงการลูกทุ่งและเป็นที่รู้จักของประชาชนทั่วไป จิ้งหรีดขาวจึงมีโอกาสได้ติดตามไปให้กำลังใจในการแสดงคอนเสิร์ตเวทีไทครั้งแรกของกุ้ง ที่ **ตลาดไท**

ในโอกาสนั้น **คุณชั้น สุขสุพืช** ซึ่งเป็นพ่อบุญธรรมของจิ้งหรีดขาว ได้ออกปากฝากให้เธอได้มีโอกาสเข้าสู่วงการลูกทุ่งกับ **คุณยุวดี บุญครอง** ผู้บริหารบริษัท **มีเดีย ออฟ มีเดียส์**

เมื่อได้พูดคุยกัน คุณยุวดีรับจิ้งหรีดขาวเข้าเป็นนักร้องในสังกัดทันที **โดยไม่ต้องทดลองเสียงร้อง** โดยให้เหตุผลว่า *"ถ้าเป็นลิเก ก็ต้องร้องลูกทุ่งได้"*

จิ้งหรีดขาวจึงเริ่มต้นเข้าสู่วงการเพลงลูกทุ่งในปี พ.ศ. 2541 โดยเซ็นสัญญาเป็นเวลา 5 ปีกับบริษัท **เอ็มสตาร์** (ในเครือบริษัท มีเดีย ออฟ มีเดียส์)

ผลงานอัลบั้มแรกของเธอคือเพลง **"ฮัดเช้ย...ที่รัก"** ซึ่งได้รับความนิยมอย่างรวดเร็ว และทำให้เธอเป็นที่รู้จักทั่วประเทศในฐานะนักร้องลูกทุ่งหญิงหน้าใหม่ที่มีสไตล์โดดเด่นและแตกต่าง

## ผลงานทางด้านเพลง

#### ผลงานเดี่ยว (อัลบั้มเต็ม)

# **อัลบั้มที่ 1**: *จิ้งหรีดขาว อยากมีแฟน* (พ.ศ. 2541) – สังกัด บ.เอ็มสตาร์ ในเครือ บ.มีเดียส์ ออฟ มีเดียส์
# **อัลบั้มที่ 2**: *จิ้งหรีดขาว จื๊ด จื๊ด* (พ.ศ. 2542) – สังกัด บ.เอ็มสตาร์ ในเครือ บ.มีเดียส์ ออฟ มีเดียส์
# **อัลบั้มที่ 3**: *คนนี้ของหนู* (พ.ศ. 2544) – สังกัด บ.เอ็มสตาร์ ในเครือ บ.มีเดียส์ ออฟ มีเดียส์
# **อัลบั้มที่ 4**: *ฮัดช่าแดนซ์* (พ.ศ. 2545) – สังกัด บ.ยูพีแอล
# **อัลบั้มที่ 5**: *สาวห้างโปรดทราบ* (พ.ศ. 2548) – สังกัด บ.ยูทูเรคคอร์ด
# **อัลบั้มที่ 7**: *สาวบางโพ* (พ.ศ. 2553) – สังกัดค่ายบานชื่นเรคคอร์ด จัดจำหน่ายโดย บ.วัฒนชัยมิวสิก อินเตอร์เนชั่นแนล จำกัด
# **อัลบั้มที่ 8**: *สะบัดบ๊อบ* (พ.ศ. 2554) – สังกัดค่ายบานชื่นเรคคอร์ด (ผลิตเอง) จัดจำหน่ายโดย บ.วัฒนชัยมิวสิก อินเตอร์เนชั่นแนล จำกัด
# **อัลบั้มที่ 9**: *น่ารักอ่ะ* (พ.ศ. 2555) – สังกัดอิสระ

#### ผลงานกลุ่ม

* **อัลบั้มที่ 6**: *ช่อมาลี 4 ใบเถา* (พ.ศ. 2549) – ร่วมกับ ดวงตา คงทอง, ลิซ่า ไปรพิศ, และ หลิน นุศรา ประวันนา / สังกัด บ.ยูทูเรคคอร์ด

#### ซิงเกิล

* *ไม่น่ารักเลย* (พ.ศ. 2556) – สังกัดอิสระ
* *เสือ* (พ.ศ. 2557) – สังกัดค่าย มานา ป๊อปปูเรชั่น ในเครือ บ.ท็อปไลน์มิวสิก
* *กระทิง* (พ.ศ. 2557) – สังกัดค่าย มานา ป๊อปปูเรชั่น ในเครือ บ.ท็อปไลน์มิวสิก
* *สายโจ๊ะ* (พ.ศ. 2559) – สังกัดอิสระ
* *โยกย้ายส่ายสะโพก* (พ.ศ. 2561) – สังกัดอิสระ
* *โสดโคตรเหงา* (พ.ศ. 2565) – สังกัดอิสระ

----

### ผลงานเพลงที่สร้างชื่อเสียง

* **ฮัดเช้ย...ที่รัก** – อัลบั้ม *อยากมีแฟน* / บ.เอ็มสตาร์ ในเครือ บ.มีเดียส์ ออฟ มีเดียส์
* **ตบติดเน็ต** – อัลบั้ม *ตบติดเน็ต* / บ.เอ็มสตาร์ ในเครือ บ.มีเดียส์ ออฟ มีเดียส์
* **สาวชัยนาท** – อัลบั้ม *ตบติดเน็ต* / บ.เอ็มสตาร์ ในเครือ บ.มีเดียส์ ออฟ มีเดียส์
* **คนนี้ของหนู** – อัลบั้ม *คนนี้ของหนู* / บ.เอ็มสตาร์ ในเครือ บ.มีเดียส์ ออฟ มีเดียส์
* **หนูชอบตังค์** – อัลบั้ม *คนนี้ของหนู* / บ.เอ็มสตาร์ ในเครือ บ.มีเดียส์ ออฟ มีเดียส์
* **สาวนารำพึง** – อัลบั้ม *คนนี้ของหนู* / บ.เอ็มสตาร์ ในเครือ บ.มีเดียส์ ออฟ มีเดียส์
* **ฮัดช่าแดนซ์** – อัลบั้ม *ฮัดช่าแดนซ์* / บ.ยูพีแอล
* **ประตูใจ** – อัลบั้ม *ฮัดช่าแดนซ์* / บ.ยูพีแอล
* **สาวห้างโปรดทราบ** – อัลบั้ม *สาวห้างโปรดทราบ* / บ.ยูทูเรคคอร์ด
* **นางเอกหลงโรง** – อัลบั้ม *สาวห้างโปรดทราบ* / บ.ยูทูเรคคอร์ด
* **เชิญจ้า** – อัลบั้ม *ช่อมาลี 4 ใบเถา* / บ.ยูทูเรคคอร์ด
* **สาวบางโพ** – อัลบั้ม *สาวบางโพ* / ค่ายบานชื่นเรคคอร์ด
* **สะบัดบ๊อบ** – อัลบั้ม *สะบัดบ๊อบ* / ค่ายบานชื่นเรคคอร์ด
* **หนึ่งเดียวในใจแฟน** – อัลบั้ม *สะบัดบ๊อบ* / ค่ายบานชื่นเรคคอร์ด
* **น่ารักอ่ะ** – อัลบั้ม *น่ารักอ่ะ* / สังกัดอิสระ
* **ไม่น่ารักเลย** – ซิงเกิล / สังกัดอิสระ
* **กระทิง** – ซิงเกิล / ค่าย มานา ป๊อปปูเรชั่น
* **สายโจ๊ะ** – ซิงเกิล / สังกัดอิสระ
* **โยกย้ายส่ายสะโพก** – ซิงเกิล / สังกัดอิสระ
* **โสดโคตรเหงา** – ซิงเกิล / สังกัดอิสระ

## ผลงานทางด้านภาพยนตร์
* มนต์เพลงลูกทุ่งเอฟเอ็ม (2545)
* รวมพลคนลูกทุ่งเงินล้าน (2556)

## ผลงานทางโทรทัศน์
**คอมเมนเตเตอร์ (Commentator)**
* รายการ *ศึกวันดวลเพลง* ช่อง One 31
* รายการ *ศึกวันดวลเพลงเด็ก*
* รายการ *ศึกวันดวลเพลงสงครามแชมป์*
* รายการ *ศึกวันดวลเพลงเสาร์ห้า*
* รายการ *ศึกวันดวลเพลงเพื่อมาตุภูมิ*
* รายการ *ศึกวันดวลเพลงซูเปอร์แชมป์*
* รายการ *ลูกทุ่งสู้ฟัด* ช่อง GMM 25
* รายการ *ร้องข้ามรุ่น ซีซั่นลูกทุ่ง* ช่องไทยรัฐทีวี 32 (เริ่มออกอากาศ 5 มิถุนายน 2564)
* รายการ *ดวลเพลงดัง* ช่อง 7

**กรรมการตัดสิน / เทรนเนอร์**

* รายการ *ลูกทุ่งไอดอล ซีซั่นที่ 1* ช่อง 7

**กรรมการรับเชิญ**

* รายการ *เพชรตัดเพชร ซีซั่น 2 ศึก 3 เวที* ตอนที่ 23 ช่อง Workpoint 23
* รายการ *นักร้องสองไมค์* ช่อง Workpoint 23
* รายการ *ไมค์หมดหนี้* ช่อง Workpoint 23
* รายการ *ดวลเพลงดัง* ช่อง 7
* รายการ *ร้องต้องรอด* ช่อง 7

## ทักษะและผลงานทางด้าน Influencer
ได้รับความไว้วางใจในการโปรโมตและประชาสัมพันธ์ผลิตภัณฑ์จากบริษัทชั้นนำจำนวนมาก อาทิ:

* ผลิตภัณฑ์ด้านความงาม
* ผลิตภัณฑ์ด้านสุขภาพ / อาหารเสริม
* พรีเซ็นเตอร์ผลิตภัณฑ์ **นิภาคอลลาเจน** ประจำปี พ.ศ. 2566–2567

## ผลงานทางด้านการแสดงลิเก

* เปิดตัวคณะลิเก *จิ้งหรีดขาว วงศ์เทวัญ* เมื่อวันที่ 19 เมษายน พ.ศ. 2562  คลิ๊กชมภาพ คณะลิเกจิ้งหรีดขาว วงศ์เทวัญ

## รางวัลที่ได้รับ

* **รางวัลคนดีศรีชัยนาท** (พ.ศ. 2542) – รับรางวัลเมื่อ 12 พฤศจิกายน 2542
* **รางวัลเมขลา** สาขานาฏศิลป์พื้นบ้านดีเด่น (พ.ศ. 2548) – รับรางวัลเมื่อ 23 เมษายน 2548 ณ โรงละครอลังการ พัทยา
* **รางวัลศิลปินเพื่อสังคมไทยปลอดบุหรี่** ครั้งที่ 3 (พ.ศ. 2555) – สาขานักร้องลูกทุ่งปลอดบุหรี่หญิงดีเด่น (7 กุมภาพันธ์ 2555)
* **รางวัลอินทรีทองอวอร์ด** ครั้งที่ 1 (พ.ศ. 2555) – “คนดี คิดดี ทำดี สังคมดี ตามรอยพระยุคลบาท” (23 มิถุนายน 2555)
* **รางวัลลูกที่มีความกตัญญูกตเวทีอย่างสูงต่อแม่** ในโอกาสวันแม่แห่งชาติ (พ.ศ. 2557) – โดยสภาสังคมสงเคราะห์แห่งประเทศไทยฯ (12 สิงหาคม 2557)
* **รางวัลสตรีดีเด่น** โครงการสตรีศรีชัยนาท (พ.ศ. 2558) – รับรางวัลเมื่อ 31 สิงหาคม 2558
* **รางวัลพิฆเนศวร** ครั้งที่ 5 (พ.ศ. 2560) – สาขาศิลปินลูกทุ่งดีเด่น (หญิง) (27 สิงหาคม 2560)
* **รางวัลอินทรจักร** (พ.ศ. 2561) – สาขาศิลปินผู้เป็นแบบอย่างแด่สังคมแห่งปี (2 เมษายน 2561)
* **รางวัล AEC ASEAN Awards** ครั้งที่ 3 (พ.ศ. 2561) – สาขาบุคคลบันเทิงดีเด่น (22 กันยายน 2561)
* **รางวัลบุคคลสงเคราะห์ดีเด่นแห่งปี** (พ.ศ. 2563) – สาขาจิตอาสาและบำเพ็ญประโยชน์ต่อสังคม (6 พฤศจิกายน 2563)
* **รางวัลพระลักษมีดาราจักรเพชร** งานดาราวาไรตี้อวอร์ด ครั้งที่ 2 (พ.ศ. 2563) – สาขาศิลปินลูกทุ่งลิเกฝ่ายหญิงยอดนิยม (12 ธันวาคม 2563)
* **รางวัลรวมมิตรชิดดาว ดิ ไอดอล อวอร์ด 2564** – รางวัลศิลปินไอดอลดาวค้างฟ้า (19 ธันวาคม 2564)

หมวดหมู่:บุคคลจากอำเภอสรรคบุรี
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:นักแสดงลิเก